Komisijos reglamentas (EB) Nr. 95/96
1995 m. sausio 23 d.
iš dalies keičiantis Reglamentą (EB) Nr. 1501/95, nustatantį kai kurias išsamias Tarybos reglamento (EEB) Nr. 1766/92 taikymo taisykles dėl eksporto grąžinamųjų išmokų už grūdus skyrimo ir priemonių, taikytinų esant trikdymams grūdų rinkoje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Reglamentu (EB) Nr. 1863/95 [2], ypač į jo 16 straipsnio 2 dalį,
kadangi Komisijos reglamente (EB) Nr. 1501/95 [3] su paskutiniais pakeitimais, padarytais Reglamentu (EB) Nr. 2480/95 [4], nustatytos priemonės dėl Reglamento (EEB) Nr. 1766/92 16 straipsnio taikymo, kurių būtina imtis Bendrijos rinkos sutrikimo arba jos sutrikimo grėsmės atveju, ir svarbiausia eksporto mokesčių taikymo sąlygos;
kadangi nekomercinio pobūdžio Bendrijos ir nacionalinės pagalbos maisto produktais priemonės, numatytos tarptautiniuose susitarimuose arba kitose papildomose programose bei kitos nemokamo aprūpinimo priemonės sąlygoja, kad šiuo tikslu eksportuojant netaikomas eksporto mokestis, kuris taikomas komerciniam eksportui grūdų rinkos sutrikimo atveju; kadangi į Reglamentą (EB) Nr. 1501/95 turėtų būti įtraukta atitinkama nuostata;
kadangi reikėtų numatyti, kad, pateikus atitinkamus patvirtinamuosius dokumentus, ši konkreti nuostata būtų taikoma eksportui tam, kad būtų įgyvendintos minėtos priemonės, vykdomos nuo tada, kai taikant Reglamento (EEB) Nr. 1766/92 16 straipsnį buvo nustatyti eksporto mokesčiai, ir šiais perkybos metais nustatant pirmą kartą - 1995 m. liepos 18 d. Komisijos reglamentu (EB) Nr. 1749/95, nustatant eksporto mokestį produktams, kurių KN kodai yra 10011000 ir 11031110 kodais [5];
kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Į Reglamento (EB) Nr. 1501/95 15 straipsnį įterpiama antroji pastraipa:
"Tačiau mokestis netaikomas grūdų arba grūdų produktų eksportui, vykdomam įgyvendinant tarptautiniuose susitarimuose arba kitose papildomose programose numatytas Bendrijos bei nacionalines pagalbos maisto produktais arba kitas Bendrijos nemokamo aprūpinimo priemones."
2 straipsnis
1 straipsnis taikomas nuo 1995 m. liepos 19 d. vykdomam eksportui, suinteresuotų veiklos vykdytojų iniciatyva pateikus įrodymą, kad jie eksportuoja pagal pagalbos maisto produktais programą. Grąžinami visi kompetentingų institucijų reikalavimu pateikti užstatai.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. sausio 23 d.